Συχνά ακούμε ότι το κρύο νερό συμβάλλει στη σύσφιγξη της επιδερμίδας, ενώ το ζεστό προκαλεί τη διάνοιξη των πόρων. Ωστόσο, οι δερματολόγοι συμφωνούν ότι το χλιαρό νερό είναι το σωστότερο για τον καθαρισμό του προσώπου.
Το χλιαρό νερό από τη μία αφαιρεί αποτελεσματικά τους ρύπους, ενώ παράλληλα διατηρεί τα φυσικά έλαια της επιδερμίδας. Από την άλλη μεριά, τα περισσότερα καθαριστικά είναι έτσι παρασκευασμένα, ώστε να διαλύονται και να “δουλεύουν” καλύτερα με χλιαρό νερό. Έτσι, δε διαταράσσεται η ισορροπία του δέρματος και αυτό παραμένει ενυδατωμένο χωρίς να ερεθίζεται.